בשל התנגדותה לתוספת תקציב בסך 3.5 טריליון דולר שביקש הנשיא ג'ו ביידן להעביר כחלק מאג'נדת הפנים הכלכלית שלו הכוללת העלאת מיסים רבים על העשירים ועל חברות גדולות, נמתחה על סינמה ביקורת מן הצד הפרוגרסיבי במפלגה, והיא הייתה נתונה ללחצים, הפגנות ומתקפות אישיות רבות ברשתות החברתיות וגם לעיתים במציאות.
מבקרים רבים החלו לטעון שהיא מהווה "מכשול להתקדמות", חסרת נאמנות למפלגתה ושאכפת לה בעיקר מעצמה ולא מהבוחרים שלה.
סינמה גדלה כמורמונית אך היא מצהירה שהיא חסרת השתייכות דתית ("None"). היא גרושה וביסקסואלית מוצהרת.
בשנת 2022 הופיעה ברשימת טיים 100.
אלכסנדר הראשון, מלך יוון
אליפות ארצות הברית הפתוחה 1991
אליפות ארצות הברית הפתוחה 1991 הייתה תחרות טניס שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. התחרויות התחילו ב-26 באוגוסט והסתיימו ב-8 בספטמבר. זו הייתה האליפות ה-111 מאז ייסודה.
התחרות.
תחרות הגברים.
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 1990 פיט סמפרס () הודח ברבע הגמר. סטפן אדברג () נפגש במשחק הגמר עם ג'ים קורייר () וניצח ב-3 מערכות.
תחרות הנשים.
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1990 גבריאלה סבטיני () הודחה ברבע הגמר. מוניקה סלש () נפגשה במשחק הגמר עם מרטינה נברטילובה () וניצחה בשתי מערכות. באותה שנה היא ניצחה גם באליפות צרפת הפתוחה, ואליפות אוסטרליה הפתוחה.
תחרות זוגות גברים.
בתחרות השתתפו 64 זוגות. להלן הזוגות שקיבלו דירוג:
מזוג מנצחי תחרות 1990 רק דני ויסר ( דרום אפריקה) השתתף בתחרות. ג'ון פיצג'רלד () ואנדרס יאריד () נפגשו במשחק הגמר עם סקוט דייוויס ודייוויד פטא () וניצחו ב-4 מערכות. באותה שנה הם ניצחו גם באליפות וימבלדון ובאליפות צרפת הפתוחה.
תחרות זוגות נשים.
בתחרות השתתפו 64 זוגות. להלן דירוג הזוגות החזקות:
מנצחות תחרות 1990 ג'יג'י פרנאנדס ומרטינה נברטילובה () הודחו בסיבוב השלישי. פם שרייבר () ונטליה זברבה () נפגשו במשחק הגמר עם יאנה נובוטנה () ולריסה סבצ'נקו () וניצחו ב-3 מערכות. באותה שנה הן ניצחו גם באליפות וימבלדון.
תחרות זוגות מעורבים.
בתחרות השתתפו 32 זוגות. להלן זוגות שזכו בדירוג:
מנצחי תחרות 1990 אליזבת סמיילי וטוד וודברידג' () השתתפו בתחרות אך עם פרטנרים אחרים. במשחק הגמר הזוג הלא מדורג מנון בולגארף וטום ניסן () נפגשו עם ארנצ'ה סנצ'ס ויקאריו ואמיליו סאנצ'ס () וניצחו אותם בשתי מערכות.
ישראל באליפות.
בתחרות הגברים לישראל היו מספר נציגים:
גלעד בלום השתתף גם בתחרות לזוגות וצד דוג פלאק מארצות הברית. הם הודחו בסיבוב הראשון.
Canal Digital
Canal Digital היא שירות טלוויזיה רב-ערוצית בתשלום, המשדר בדנמרק, נורווגיה, פינלנד ושוודיה. השירות הושק במרץ 1997 כמיזם משותף בין Telenor לבין שירות הטלוויזיה הצרפתי +Canal. מאז שנת 2003 נשלט המיזם כולו בידי Telenor.
Canal Digital החלה כשירות שידור לווייני בדנמרק, נורווגיה, פינלנד ושוודיה, אך מאז היווסדה הרחיבה החברה את פעילותה וכוללת שירות דיגיטלי בפינלנד, שירות כבלים בדנמרק, נורווגיה ושוודיה ושירות IPTV בדנמרק ושוודיה. לחברה למעלה מ-2.9 מיליון משקי בית המחוברים לשירותיה. החברה החלה לפרוס בכמה אזורים בנורווגיה סיבים אופטיים בשיטת FTTH, המאפשרים גלישה באינטרנט במהירות גבוהה.
מערכת הכבלים הדיגיטלית החדשה של החברה במספר אזורים בנורווגיה מורכבת מטכנולוגיה מתקדמת של HFC, המורכבת מסיב אופטי ומכבל קואקסיאלי, המאפשרת מתן שירותים נוספים חוץ מטלוויזיה בכבלים, והם VOD, אינטרנט בכבלים ועוד. בכמה אזורים אחרים קיימת תשתית נחושת בלבד, אם כי הם עתידים לעבור שדרוג.
בשונה מהיריבה העיקרית שלה, Viasat, החברה לא מחזיקה בבעלותה ערוצי טלוויזיה כלשהם (כלומר אין לה ערוצים ייחודיים כמו Viasat History), אלא היא מתבססת על הסכמי שידור עם ערוצים קיימים. בעבר היו לחברה זכויות הפצה בלעדיות בכמות רבה יותר, אך דבר זה קטן לאחר חתימתה של Viasat על הסכמים עם ערוצי טלוויזיה שונים.
Canal Digital היא ספקית שידורי ה-HDTV המובילה בדנמרק, עם 20 ערוצי HD וערוץ 3D אחד. שידורי הלוויין של החברה מועברים דרך הלוויינים ת'ור 5 ות'ור 6 בשיטת שידור DVB-S, נוסף על שידוריה בכבלים.
היסטוריה.
Canal Digital הוקמה במרץ 1997, בידי חברת התקשורת הצרפתית +Canal וחברת הטכנולוגיה Telenor במטרה להציע שירות טלוויזיה דיגיטלי לצופים במדינות הנורדיות.
בשנת 2001 רכשה Telenor את +Canal והחברה עברה לבעלותה המלאה. בשנת 2003 התמזגו שתי החברות.
בשנת 2005 נרכשה חברת שירותי האינטרנט הדנית OE Kable-tv וכתוצאה מהרכישה החברה יכולה להציע בין שירותיה גם שירות פס רחב, שירות טלפוניה ושירות טכני. באותה שנה גם העלתה Canal Digital את ערוץ ה-HDTV הראשון בדנמרק.
בשנת 2013 חתמה החברה על הסכם היסטורי עם המתחרה העיקרית שלה - Viasat, לפיו ערוצים TV3 וערוץ TV3 Puls זמינים בחבילות החברה בדנמרק.
ארגון.
ל-Canal Digital משרד ראשי בפורנבו שבנורווגיה. כמו כן לחברה כמה משרדים אזוריים ברחבי המדינה, הגדול ביותר בברגן וכמו כן גם באוסלו, פורסרון וטרונדהיים.
עוצמתה של Telenor בשוק תעבורת המידע והפצתו הובילה את Canal Digital להגיע לעמדת כוח זהה, שאף גרמה לפתיחת בדיקת של רשות התחרות בכמה הזדמנויות, בהסתמך על Telenor.
טלוויזיה בלוויין.
שידורים בהפרדה גבוהה.
Canal Digital הייתה הראשונה בסקנדינביה שהחלה להשיק שידורי טלוויזיה בחדות גבוהה הערוץ הראשון שהושק היה C More HD, שהחל לשדר בספטמבר 2005.
ההשקה העיקרית של HDTV התרחשה בשוודיה בנובמבר 2006, כאשר הושקה חבילת שירות טלוויזיה שכללה כמה ערוצי טלוויזיה בחדות גבוהה. בהמשך ירדה ההצעה הזו ואוחדה תחת החבילה המשפחתית של החברה.
טלוויזיה בכבלים.
שוודיה.
Canal Digital בשוודיה התרחבה לתחום הטלוויזיה בכבלים בספטמבר 2003, כאשר שתי חברות הכבלים Telenor Vision ו-Sweden Online התמזגו לתוך Canal Digital.
טלוויזיה יבשתית.
פינלנד.
Canal Digital מוכרת כרטיסי פענוח לטלוויזיה דיגיטלית בפינלנד. טרם סגירת השידורים האנלוגיים, החבילה כללה את ערוץ דיסני וארבעה ערוצים נוספים. לאחר סגירת השידורים האנלוגיים, הצטרפו גם ערוצים Kino TV, ניקלודיאון, ערוץ דיסקברי ו-MTV לחבילה. Kino TV היה ערוץ בלעדי ל-Canal Digital, בעוד האחרים נמכרו לשידור גם בקרב המתחרה שלה בפינלנד, PlusTV. ב-1 באוקטובר 2007 נוסף הערוץ האירוטי ערוץ 69.
כיום מורכבת החבילה מהערוצים הבאים:
נורווגיה ושוודיה.
Canal Digital הביעה עניין במכירת כרטיסי הצפנה לרשת הטלוויזיה הדיגיטלית היבשתית בשוודיה. מפעיל הרשת היבשתית בנורווגיה RiksTV נמצא בבעלות חלקית של הבעלים של החברה, Telenor.
שירות IPTV הושק בשוודיה בשנת 2004. השירות מציע את מרבית הערוצים הניתנים לקליטה בפלטפורמת הלוויין, כמו גם שירותי טלוויזיה אינטראקטיביים, שכוללים וידאו לפי דרישה ועוד.
לאנה (מתאבקת)
קתרין ג'וי פרי (באנגלית: Catherine Joy Perry; נולדה ב-24 במרץ 1985), הידועה יותר בשם הבמה שלה, לאנה (Lana) היא מתאבקת אמריקאית, שחקנית, רקדנית, דוגמנית, מנהלת היאבקות וזמרת. היא מוכרת בעיקר בשל תקופתה בארגון ההיאבקות WWE.
ביוגרפיה.
פרי נולדה בגיינסוויל, פלורידה שבארצות הברית, להורים ממוצא פורטוגזי וונצואלי. היא הגדולה מבין כל ארבעת אחיה. במשך כמה שנים מילדותה שהתה פרי בלטביה הסובייטית, שם אביה שימש כמיסיונר נוצרי. פרי ומשפחתה נשארו בלטביה לאחר שהשיבה לעצמה את עצמאותה ב-21 באוגוסט 1991. מגיל צעיר פרי שאפה להיות רקדנית בלט כמו האמא שלה. היא נכחה בבית ספר של האופרה הלאומית של לטביה והחלה לרקוד עימם בגיל 14.
בגיל 17 פרי שבה לארצות הברית ותחילה התגוררה בניו יורק שם רקדה בכמה מרכזי ריקוד ידועים. פרי נרשמה לאוניברסיטת המדינה של פלורידה בעיר טאלאהאסי שם סיימה תואר בריקוד ומשחק.
פרי החלה לקבל חשיפה כאשר נכנסה לקריירת הדוגמנות, כאשר היא מופיעה כפרזנטורית של חברת משקאות האנרגיה, רד בול. לאחר שסיימה את לימודיה באוניברסיטה, פרי התמקמה בלוס אנג'לס, קליפורניה, במטרה לעבוד בעסקי הבידור.
קריירת המוזיקה והמשחק.
בשנת 2009 פרי הצטרפה ללהקת הבנות "No Means Yes", אשר הוחתמה לחברת התקליטים של ני-יו. הלהקה הוציאה לאור סינגל אחד בשם "Would You Like That" עד שהתפרקה שנה לאחר מכן.
לאחר מכן פרי החלה לעבוד כרקדנית גיבוי לזמרים כמו קרי הילסון, נלי, פינק, אשר ואייקון. היא הופיעה בתפקידי אורח בסרטים כמו פיץ' פרפקט וסרט ההמשך, פיץ' פרפקט 2 ובסדרת הטלוויזיה באנשי. בחודש מרץ 2015 נודע שהיא תככב לצד המתאבק לשעבר וחבר היכל התהילה, אדג', בהפקתה של ה-WWE.
קריירת היאבקות מקצועית.
שימוש כמנג'רית של רוסב (2013–2017).
ביוני 2013 נודע כי פרי הוחתמה לחוזה בארגון ה-WWE ונשלחה להתאמן בארגון הפיתוח NXT. את הופעת הבכורה שלה ערכה ב-23 באוקטובר 2013 תחת השם לאנה, כאשר היא משמשת כסקאוטרית למתאבק אלכסנדר רוסב. ב-6 בנובמבר לאנה הפכה להיות ה"שגרירה הסוציאלית" של רוסב ופיתחה דמות המדברת במבטא רוסי שסיימה לימודים במדיניות חוץ. לאנה ערכה את הופעת הבכורה שלה ברוסטר הראשי ב-31 בינואר 2014 בתוכנית סמאקדאון כשהיא ורוסב מופיעים במשך שבועות בסדרת נאומים. בחודש מאי החלה להקדיש את ניצחונותיו של רוסב ל"גיבור" שלה, נשיא רוסיה, ולדימיר פוטין, ותוך כדי מאמצת דמות אנטי אמריקאית ופרו רוסית.